section_heading: Povijest
paragraph_text: Već u neolitiku (oko 4000. – 3000. pr. Kr.) na području Atene odnosno na Akropoli i u okolici rijeke Ilis postojalo je organizirano naselje. U brončanom dobu (oko 2000. pr. Kr.) Atenska naselja su zauzela Helenska plemena i oni su je proširili te donijeli naprednu poljoprivredu. Za vrijeme Mikenske kulture (1550. – 1050. pr. Kr.) stanovnici Atene su razvili trgovinu, umjetnost i uspostavili su kontakte s drugim područjima Egejskog mora. Vrlo brzo, u 16. stoljeću pr. Kr., Mikenjani su se naselili na Akropoli gdje je izgrađena kraljevska palača ograđena zidinama.